open-index/open-wikipedia-markdown huggingface dataset:
Zēlandija

thumbnail|upright=1.2|Zēlandijas kontūra iekrāsota rozā krāsā
**Zēlandija** ir ģeoloģisks kontinents Klusā okeāna dienvidrietumu daļā, uz austrumiem no Austrālijas. Tas ir plašs kontinentālās garozas apgabals, ko ģeologi izdala kā atsevišķu vienību, un tas ietver Jaunzēlandi, Jaunkaledoniju un citas apkārtējās teritorijas. Zēlandijas raksturīgākā īpatnība ir tā, ka aptuveni 90–95% tās teritorijas atrodas zem ūdens. Virs jūras līmeņa paceļas tikai neliela daļa, galvenokārt Jaunzēlandes salas un dažas citas salu teritorijas, kas padara Zēlandiju par lielāko zināmo pārsvarā iegremdēto kontinentu.

Mūsdienu ģeoloģijā Zēlandijai ir būtiska nozīme, jo tās izpēte palīdz izprast kontinentālās garozas uzbūvi, Gondvānas superkontinenta sairšanu un plātņu tektonikas procesus Klusā okeāna reģionā. Tā tiek uzskatīta par nozīmīgu piemēru, kas paplašina tradicionālo izpratni par kontinentu definīciju un attīstību, un ir viens no nozīmīgākajiem mūsdienu ģeoloģijas izpētes objektiem.

## Ārējās saites
Zaļā armija (Latvija)

[thumb|330px|Partizānu vienība jeb 'zaļā armija' [Ērgļi (Ērgļu pagasts)|Ērgļos 1919. gada jūnijā]]
**Zaļā armija**, arī **mežabrāļi**, bija stihiski radušās partizānu vienības LSPR un Padomju Latvijas armijas aizmugurē Latvijas Neatkarības kara laikā.

## Vēsture
Tautas pretošanās kustības vienības sāka formēties jau pirmajās Sarkanās armijas iebrukuma dienās 1918. gada decembrī, kad tā no vairākām pusēm tuvojās Rīgai, nesastopot nopietnu pretošanos. Daudzi pret lieliniekiem noskaņoti cilvēki, pašaizsardzības nolūkos apbruņojušies, bija spiesti bēgt un slēpties no revolucionārā kara tribunāla draudiem. Vēlāk zaļajā armijā pievienojās tie, kas dezertēja no Sarkanās armijas vienībām. Līdzīgie dzīves apstākļi spieda atsevišķus cīnītājus apvienoties nelielās 3-5 cilvēku grupās.

Kad 1919. gada sākumā lielinieki sāka izdarīt bruņotas rekvizīcijas un februārī Pētera Stučkas Padomju Latvijas valdība izsludināja mobilizāciju, vietējie iedzīvotāju pieplūdums zaļajā armijā strauji palielinājās. Partizānu grupas nostiprinājās un sāka aktīvi darboties.

1919. gada 10. martā neliela partizānu vienība iebruka Balvu stacijā, apšāva lielinieku komisārus, nolaupīja ieročus un munīciju. Līdzīgi uzbrukumi atkārtojās, un drīz vien meži, ceļi un cilvēku sapulcēšanās vietas kļuva lieliniekiem bīstamas.

Viena no pazīstamākajām Zaļās armijas operācijām notika 1919. gadā naktī no 13. uz 14. maiju, kad Veckalniņa partizāni Artura Veckalniņa vadībā uz brīdi ieņēma Cēsu pilsētas centru un atbrīvoja simtiem Cēsu cietumā ieslodzītas padomju ideoloģijai nevēlamas personas - turīgākos pilsoņus, muižniekus, garīdzniekus, pretpadomju aktīvistus u.c.

Aktīvākie partizānu darbības rajoni bija Vidzemes augstienes pagasti, Lubānas apkārtne un Sēlija.

Cīņai ar partizāniem Padomju valdība uz nemierīgajiem rajoniem sūtīja karaspēka vienības un miliču soda ekspedīcijas, kas apsargāja ceļus, kontrolēja aizdomīgās personas, apspieda nemierniekus utt.

Pēc Rīgas ieņemšanas un Sarkanās armijas frontes sabrukuma Vidzemē partizāni nemitīgi uzbruka Padomju Latvijas armijas aizmugures vienībām un padomju iestādēm, kuras steidzīgi atkāpās uz austrumiem. Partizānu uzbrukumi vēl vairāk dezorganizēja atejošās vienības un palielināja dezertēšanu no Padomju Latvijas armijas. Maija beigās un jūnija sākumā liels skaits dezertieru pievienojās Zaļajai armijai.

Zaļās armijas vienības beidza pastāvēt 1919. gada vasarā, kad tās tika iekļautas Latvijas Bruņoto spēku sastāvā.

## Lielākās partizānu vienības
### Vidzemē
* Veckalniņa partizāni
* Ziemeļlatvijas partizānu pulks
### Kurzemē
* Augškurzemes partizānu pulks
### Latgalē
* Malienas partizāni
* Latgales partizānu pulks

## Atsauces

## Ārējās saites
* Partizānu kustība (“zaļā armija”)
* Partizāni uz nakti ieņem Cēsu pilsētas centru un atbrīvo 100 ieslodzītas personas
* Neatkarības karš. 1919. "Zaļās armijas" jeb partizānu pulki
* Partizānu ieroči
* Partizānu darbība Ziemeļlatgalē
Real Murcia

***Real Murcia Club de Fútbol, S.A.D.*** ir profesionāls Spānijas futbola klubs no Mursijas, kas piedalās Spānijas trešajā spēcīgākajā futbola līgā jeb *[[Primera Federación]]*. Klubs savas mājas spēles aizvada *[[Estadio Nueva Condomina]]* stadionā, kurā ir 31 179 skatītāju vietas.

Klubs tika dibināts 1919. gadā. Klubs ir astoņas reizes uzvarējis Otrajā divīzijā, kas ir Spānijas rekords.

## Ārējās saites

*
CD Mirandés

***Club Deportivo Mirandés*** ir profesionāls Spānijas futbola klubs no Mirandas de Ebro, kas piedalās Spānijas otrajā spēcīgākajā futbola līgā jeb Otrā divīzijā. Klubs savas mājas spēles aizvada *[[Estadio Municipal de Anduva]]* stadionā, kurā ir 5 759 skatītāju vietas.

Klubs tika dibināts 1927. gadā. Tas nekad nav spēlējis Pirmajā divīzijā.

## Ārējās saites

*
Zaļā armija

**Zaļā armija** (), **Zaļarmieši** () vai **Zaļie** (), bija bruņotas zemnieku grupas, kas cīnījās pret visām valdībām Krievijas pilsoņu karā no 1918. līdz 1922. gadam. Zaļās armijas bija daļēji organizētas vietējās milicijas, kas pretojās lieliniekiem, baltajiem un ārvalstu interventiem un cīnījās, lai aizsargātu savas kopienas no trešo pušu mobilizācijām, iejaukšanās dzīvesveidā, rekvizīcijām vai atriebībām. Nosaukums, pēc vienas no versijām, cēlies no atamana Zeļonija, kurš vadīja salīdzinoši lielu armiju Ukrainā. Cita versija norāda uz mežiem, kuros slēpās "zaļo" priekšteči - dezertieru grupas. Zaļās armijas bija politiski, reliģiski un ideoloģiski daudzveidīgas, bet viņu galvenās sociālekonomiskās prasības bija līdzīgas Sociālistu revolucionāru partijas programmai. Atkarībā no viņu simpātijām daudzas grupas tika pieskaitītas sarkanzaļajiem vai baltzaļajiem. Zaļajām armijām bija vismaz netiešs atbalsts visā lielākajā daļā Krievijas. Tomēr to galvenā bāze, zemnieki, Krievijas pilsoņu kara laikā lielākoties nevēlējās iesaistīties aktīvā kampaņā un, tuvojoties lielinieku uzvarai, Zaļās armijas tika izformētas līdz 1922. gada beigām, lai gan dažas grupas turpināja darbību līdz 1920. gadu vidum.

## Zaļā armija Latvijā

## Atsauces
Benedikts VI

**Benedikts VI** (, dzimis 950. gadā, miris 974. gada jūlijā) bija Romas pāvests no 973. līdz 974. gadam. Viņš ir viens no 10. gadsimta pāvestiem, kura pontifikāts norisinājās politiski nestabilā laikmetā, kad pāvesta vara bija cieši saistīta gan ar Svētās Romas impērijas ietekmi, gan ar Romas aristokrātisko dzimtu savstarpējām cīņām. Pēc pāvesta Jāņa XIII nāves Benedikta VI ievēlēšanu un konsekrāciju atbalstīja imperators Otons I, kas atspoguļo imperatora nozīmīgo lomu pāvesta institūcijā šajā periodā. Tomēr pēc Otona nāves 973. gadā pāvesta politiskā pozīcija būtiski vājinājās, un viņš nonāca vietējo aristokrātisko spēku, īpaši Krescenču dzimtas, ietekmē.

974. gadā Benedikts VI tika gāzts, ieslodzīts un drīz pēc tam nogalināts. Viņa īsais un vardarbīgi pārtrauktais pontifikāts tiek uzskatīts par spilgtu piemēru 10. gadsimta pāvestības politiskajai ievainojamībai un ciešajai saiknei starp baznīcas un laicīgo varu Romā.

## Ārējās saites
Garkāta agrenīte

thumb|Vēl gandrīz neatvērušies kausiņi
thumb|Kātiņš var būt izliekts
thumb|Reizēm aug lielos puduros Uzņemts Polijā janvārī.
**Garkāta agrenīte** (*Microstoma protractum*) ir reta, Latvijā tikai vienreiz droši atrasta maza agreņu dzimtas sēne, kura pieder pie pirmajām pavasara sēnēm. Agrenīšu ģints tipiskā suga.

Garkāta agrenīte aug uz trūdošas lapu koku koksnes mitrā vidē, kad nav sniega, no ziemas beigām līdz pavasara beigām, taču atsevišķi eksemplāri ļoti reti atrasti visos gadalaikos. ASV dabas novērojumu vietne *iNaturalist* par parasto atrašanas laiku uzrāda maiju un ievērojami mazāk aprīli-jūniju, taču Eiropas avoti, ieskaitot Poliju, norāda uz agrāku pavasari vai pat ziemas vidu.

## Apraksts

* **[[Sēne|Augļķermeņi]]**: cepurīšu sēnes, asku sēnes.
* **[[Cepurīte (mikoloģija)|Cepurīte]]**: sākumā lodveida ar atveri augšdaļā, vēlāk pāršķeļas zvaigznes veidā un vecumā izplešas līdz bļodveidīgai. Iekšpuse (himēnijs) ir spilgti sarkanā krāsā. Ārmala sākumā klāta ar bālganu matiņu kārtu, kas no attāluma izskatās miltaina. Pēc izplešanās cepurītes krāsā. Platums 0,5—2,5 cm, augstums 0,5—1 cm.
* **[[Kātiņš (mikoloģija)|Kātiņš]]**: relatīvi garš, pamatne tumša un dziļi iegremdēta zemē, augšdaļa gaiši dzeltenīga vai bāli rozā. Garums 1—4 cm, resnums 0,2—0,3 cm. Augļķermeņu kātiņi aug no koksnei piestiprinātiem melniem, gareniem sklerocijiem. Kātiņš no viena sklerocija var zaroties.
* **[[Trama (mikoloģija)|Mīkstums]]**: bālgans, ciets, elastīgs.
* **[[Aski]]**: astoņsporu, ar vienu lielu un vairākiem maziem eļļas pilieniem, kas izvietoti rindā, izmēri 200—275/20—23 µm.
* **[[Sporas]]**: šauri eliptiskas, bezkrāsainas līdz gaiši dzeltenām un ar gludām sienām, satur redzamas sfēriskas granulas, izmēri 25—45/10—14 µm.

## Izplatība

Koksnes saprotrofs (ksilotrofs), aug mitros lapu koku un jauktos mežos, īpaši mālainos upju krastos. Izvēlas kaļķainas augsnes. 

Suga atrasta abu pusložu mērena klimata reģionos, visbiežāk fiksēta Eirāzijā un Ziemeļamerikā. Tomēr tā tiek uzskatīta par retu un Eiropā bieži ir aizsargājamā statusā. Lielākajā atradnē Polijā, Vislas ielejā bijušajos augļu dārzos, tuvu šai sēnei auga arī liels krātera urnulas (*Urnula craterium)* daudzums, kā arī agrenes.

## Līdzīgas sugas

Nedaudz līdzīga agrenītei ir arī pavasarī augošās košā agrene un Austrijas agrene, kuru kausiņi ir lielāki un atrodas uz īsāka kātiņa, cepurītes ārmala bālgani rozā, klāta ar sīkiem matiņiem. Rudeņos uz augsnes (ne uz koksnes) aug pēc formas līdzīgā zeltainā aleirija (*Aleuria aurantia*), kuras iekšpuse zeltaini oranža un nav kātiņa.

## Augtene
Latvijā atrasta tikai vienreiz 2008. gadā Uguņciema apkaimē, taču ir daudz vairāk atrašanas ziņojumu no Igaunijas.

## Atsauces

## Ārējās saites

* Mycobank 
* Species Fungorum 
* NCBI Taxonomy browser
Žanete Ondzule

**Žaneta Ondzule** ir latviešu dziedātāja, pazīstama kā Ziemeļmeitas lomas atveidotāja rokoperas Lāčplēsis pirmuzvedumā.
No 1982. līdz 1992. gadam viņa dziedāja Latvijas radio korī, no 1986. gada Rīgas vokālajā džeza sekstetā, kameransamblī “Mantojums” pavadīja dziesminieku Eduardu Rozenštrauhu. 

Bija precējusies ar bobslejistu Aldi Intleru. 

## Atsauces
Sēre

**Sēre** var būt:

* sēklis, kas sākas tieši no ūdenstilpes krasta, kā arī sanešu kopumu ūdenstilpē, kas mazūdens apstākļos parādās virs ūdens līmeņa.
* Sēre (*Sääre*) — ciems Igaunijas dienvidrietumos, Pērnavas apriņķa Kihnu pagasta administratīvais centrs.
Ašenieku purvs (dabas liegums)

**Ašenieku purvs** ir dabas liegums Preiļu novada Vārkavas pagastā.

Liegums izveidots 1977. gadā, vairāku ligzdojošu putnu (mazā ērgļa, bezdelīgu piekūna, rubeņa, mežirbes, dzērves, dzeltenā tārtiņa u.c.) un retu bezmugurkaulnieku (apšu zaigraibeņa, apšu raibeņa, spilgtās purvuspāres) sugu aizsardzībai un augstā purva biotopa aizsardzībai kā tādai.

Iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces
Viesturs Jansons (baletdejotājs)

thumb|Viesturs Jansons 2018. ɡadā
**Viesturs Jansons** (dzimis  Rīgā) ir latviešu baletdejotājs un pedaɡoɡs.

1976. gadā absolvēja mācības Rīgas Horeogrāfijas skolā un līdz 1991. gadam bija Latvijas Nacionālās operas (LNO) baleta trupas solists, tad Igaunijas Nacionālās operas baleta solists (1991–1996).
No 1996. līdz 1997. gadam LNO baleta trupas mākslinieciskais vadītājs, no 1997. līdz 2001. gadam Igaunijas Nacionālās operas baleta solists. Kopš 2013. gada viņš ir Tallinas Baleta skolas pedaɡoɡs.

## Apbalvojumi
* Igaunijas Teātra savienības baleta balva (1993)
* Triju Zvaigžņu ordenis (2009)

## Atsauces
Racing de Santander

***Real Racing Club de Santander, S.A.D.*** ir profesionāls Spānijas futbola klubs no Santanderas, kas piedalās Spānijas otrajā spēcīgākajā futbola līgā jeb Otrā divīzijā. Klubs savas mājas spēles aizvada *[[Campos de Sport de El Sardinero|El Sardinero]]* stadionā, kurā ir 22 222 skatītāju vietas.

Klubs tika dibināts 1913. gadā. Tas ir viens no 10 klubiem, kas dibināja *[[La Liga]]*. Tas kopumā 44 sezonas ir pavadījis Pirmajā divīzijā, labāko panākumu, 2. vietu, izcīnot 1930.—1931. gada sezonā.

## Ārējās saites

*
Recreativo de Huelva

***Real Club Recreativo de Huelva, S.A.D.*** ir profesionāls Spānijas futbola klubs no Velvas, kas piedalās Spānijas ceturtajā spēcīgākajā futbola līgā jeb *[[Segunda Federación]]*. Klubs savas mājas spēles aizvada *[[Estadio Nuevo Colombino]]* stadionā, kurā ir 21 670 skatītāju vietas.

*Recreativo de Huelva* tika dibināts 1889. gadā un tas ir vecākais futbola klubs Spānijā. Klubs kopumā piecas sezonas ir aizvadījis Spānijas augstākajā līgā jeb Pirmajā divīzijā.

## Atsauces

## Ārējās saites

*
1971. gada Pasaules čempionāts basketbolā sievietēm

**1971. gada Pasaules čempionāts basketbolā sievietēm** bija 6. Pasaules čempionāts basketbolā sievietēm. Čempionāts norisinājās 1971. gadā, laikaposmā no  līdz  četrās Brazīlijas pilsētās — Resifi, Niterojā, Braziljā un Sanpaulu. Čempionātā piedalījās 13 valstsvienības. Par čempionāta uzvarētājām ceturto reizi sacensību vēsturē kļuva Padomju Savienības basketbolistes. Sudraba medaļas ieguva Čehoslovākijas izlasi. Bronzas medaļu izcīnīja Dienvidkorejas izlase.

Starp PSRS izlasē spēlējošajām spēlētājām bija arī divas Latvijas basketbolistes — Uļjana Semjonova un Tamāra Dauniene. Uļjana Semjonova kļuva arī par turnīra rezultatīvāko spēlētāju, sakrājot 168 punktus, vidēji spēlē gūstot 21 punktu.

## Apbalvojumi

## Vietu sadalījums

## Ārējās saites
*Official Results and squads (FIBA)
*Results (Archived 2009-05-20)
Krievu—persiešu karš (1796)

**1796. ɡada krievu—persiešu karš** bija viens no krievu—persiešu kariem par ietekmi Kaukāzā.

## Priekšvēsture
Ķeizarienes Katrīnas II valdīšanas laikā turpinājās Krievijas Impērijas ekspansija. 
Kartlijas-Kahetijas karalis Iraklijs II 1783. gada 24. jūlijā noslēdza Georgijevskas līgumu, kļūstot par impērijas vasali. Trīs gadus vēlāk arī Dagestāna nokļuva Krievijas ietekmes sfērā. 1787. gadā turki piespieda Krievijai izvest savu karaspēku no Gruzijas, bet pēc zaudējuma Krievu—austriešu—turku karā (1787—1792) samazinājās Osmaņu impērijas ietekme Kaukāzā. Kad Krievijas impērija 1795. gada janvārī panāca vienošanos ar Hābsburgu monarhiju par Trešo Polijas—Lietuvas kopvalsts sadalīšanu, tā 1795. gada septembrī pievienojās Pirmajai koalīcijai (1792—1797) pret Francijas Republiku.

## Norise
1794. gadā par Persijas šahu kļuva Aga Mohameds Hans, kurš karalim Iraklijam II pieprasīja lauzt Georgijevskas līgumu un kļūt par viņa vasali. Kad Iraklijs II atteicās, 1795. gadā Persijas karaspēks ieņēma Tbilisi. Katrīna II 1796. gada martā pieteica karu Persijai un iecēla grāfu Valeriānu Zubovu par 13 000 vīru lielā Krievijas karaspēka komandieri. 1796. gada 10. maijā krievi ieņēma Derbentas cietoksni, bet jūnijā Azerbaidžānas ziemeļu daļu, tostarp Baku, Širvānas un Gendžes hanistes. 

Uzreiz pēc Katrīnas II nāves, Pāvils I karu 18. decembrī izbeidza un atsauca karaspēku no Kaukāza. Apkaunotais Valeriāns Zubovs pārcēlās uz dzīvi Kurzemes hercoɡam atņemtajā Rundāles pilī, bet vēlāk kopā ar saviem brāļiem piedalījās sazvērestībā pret Pāvilu I.

The South Caucasus in the last quarter of the 18th century.svg|Kaukāza valstis krievu—persiešu kara laikā


## Ārējās saites
The Stone Roses

***The Stone Roses*** bija angļu rokgrupa, ko 1983. gadā izveidoja Mančestrā. Tā bija viena no *[[Madchester]]* kustības pionierēm 20. gadsimta 80. gadu beigās un 90. gadu sākumā. Grupā ietilpa vokālists Ians Brauns, ģitārists Džons Skvairs, basģitārists Gērijs Monfīlds un bundzinieks Alans Vrens.

*The Stone Roses* 1989. gadā izdeva savu debijas albumu *The Stone Roses*. Tas guva ievērojamus panākumus, saņemot kritiķu atzinību un bieži tiek uzskatīts par vienu no visu laiku labākajiem britu albumiem. Pēc šiem panākumiem grupa centās izmantot iegūto popularitāti, noslēdzot līgumu ar lielu ierakstu kompāniju. Tomēr tā laika ierakstu kompānija *[[Silvertone Records]]* neļāva viņiem izbeigt līgumu, kas noveda pie ilgstošas tiesvedības, kuras rezultātā grupa 1991. gadā parakstīja līgumu ar *[[Geffen Records]]*.

Grupa izdeva savu otro albumu *Second Coming* 1994. gadā. Tas saņēma pretrunīgas atsauksmes. Drīz pēc tam grupa izjuka: 1995. gada sākumā grupu pameta Vrens, bet 1996. gada aprīlī — Skvairs. Brauns un Monfīlds oficiāli izbeidza grupas darbību 1996. gada oktobrī.

Pēc ilgstošām mediju spekulācijām *The Stone Roses* 2011. gada 18. oktobrī paziņoja par apvienošanos un 2012. gadā devās pasaules turnejā, tostarp sniedzot trīs koncertus Mančestrā. Tika apspriesti arī plāni ierakstīt trešo albumu, taču tika izdoti tikai divi singli. 2017. gadā grupa atkal izjuka.

## Atsauces

## Ārējās saites

*
Incubus

***Incubus*** ir amerikāņu rokgrupa, kas 1991. gadā tika dibināta Kalabasasā, Kalifornijā. To dibināja vokālists Brendons Boids, ģitārists Maiks Einzigers un bundzinieks Hosē Pasiljass.

Pēc pirmajiem diviem albumiem — *Fungus Amongus* (1995) un *S.C.I.E.N.C.E.* (1997) — *Incubus* guva plašāku atpazīstamību ar 1999. gada albumu *Make Yourself*, no kura nāca vairāki hiti, tostarp ASV Top 10 dziesma *Drive*, un kas ASV ieguva dubultā platīna sertifikātu. Panākumi turpinājās ar albumiem *Morning View* (2001) un *A Crow Left of the Murder...* (2004), kuri abi debitēja 2. vietā *[[Billboard 200]]* topā. Grupas sestais studijas albums *Light Grenades* (2006) kļuva par pirmo, kas debitēja 1. vietā ASV.

2009. gadā *Incubus* izdeva savu pirmo labāko dziesmu izlasi *Monuments and Melodies*. Divus gadus vēlāk tika izdots septītais studijas albums *If Not Now, When?*, kas debitēja 2. vietā ASV. Grupa 2015. gada sākumā izdeva arī EP ierakstu *Trust Fall (Side A)*, bet divus gadus vēlāk — savu astoto studijas albumu "8", kas tika izdots 2017. gada 21. aprīlī. Otrais EP *Trust Fall (Side B)* tika izdots 2020. gada 17. aprīlī.

Līdz 2022. gada oktobrim *Incubus* bija pārdevusi vairāk nekā 23 miljonus ierakstu visā pasaulē.

## Atsauces

## Ārējās saites

*
CD Tenerife

***Club Deportivo Tenerife, S.A.D.*** ir profesionāls Spānijas futbola klubs no Santakrusas de Tenerifes, kas piedalās Spānijas trešajā spēcīgākajā futbola līgā jeb *[[Primera Federación]]*. Klubs savas mājas spēles aizvada *[[Estadio Heliodoro Rodríguez López]]* stadionā, kurā ir 22 824 skatītāju vietas.

Klubs tika dibināts 1922. gadā. Kopumā klubs ir aizvadījis 13 sezonas Spānijas augstākajā līgā jeb Pirmajā divīzijā. 1990. gados divas sezonas klubs piedalījās UEFA kausa izcīņā.

## Ārējās saites

*
They Might Be Giants

***They Might Be Giants***, saīsināti **TMBG**, ir amerikāņu alternatīvā roka grupa, ko 1982. gadā Bruklinā, Ņujorkā dibināja vokālists un ģitārists Džons Flansbergs un vokālists un multiinstrumentālists Džons Linnels. TMBG pirmajos gados Flansbergs un Linnels bieži uzstājās kā  duets, bieži vien ierakstu vai bungu mašīnas pavadījumā. 1992. gadā TMBG paplašinājās, iekļaujot pavadošo grupu. Dueta pašreizējā pavadošā grupa sastāv no Denija Veinkaufa, Dena Millera un Mārtija Bellera.

Savas karjeras laikā viņi ir guvuši panākumus mūsdienu roka un koledžu radio topu sarakstos. Viņi ir guvuši panākumus arī bērnu mūzikā ar vairākiem izglītojošiem albumiem un televīzijas programmu un filmu tematiskajām mūzikām.

TMBG ir izdevis 23 studijas albumus, no kuriem "Flood" ir sertificēts kā platīna albums, savukārt viņu bērnu mūzikas albumi "Here Come the ABCs", "Here Come the 123s" un "Here Comes Science" ir sertificēti kā zelta albumi. Duets ir nominēts četrām ''Grammy'' balvām, no kurām divas ir ieguvis.

## Ārējās saites

*
The Human League

***The Human League*** ir angļu sintpopa grupa, kas 1977. gadā tika dibināta Šefīldā.

Sākotnēji eksperimentāla elektroniskās mūzikas apvienība, grupa 1979. gadā noslēdza līgumu ar *[[Virgin Records]]* un vēlāk guva plašus komerciālus panākumus ar savu trešo albumu *Dare* (1981) pēc sastāva maiņas. Albums radīja vairākus hitus, tostarp *The Sound of the Crowd*, *Love Action (I Believe in Love)*, *Open Your Heart* un Apvienotās Karalistes un ASV topu 1. vietas dziesmu *Don't You Want Me*. 1982. gadā grupa saņēma *[[Brit Awards]]* balvu kategorijā “Labākais britu jaunais mākslinieks”. Turpmākie hiti sekoja 20. gadsimta 80. un 90. gados, tostarp ārpus albumiem izdotās dziesmas *Mirror Man* (1982) un *(Keep Feeling) Fascination* (1983), kā arī *The Lebanon* no albuma *Hysteria* (1984), *Human* (otrais ASV 1. vietas hits) no albuma *Crash* (1986) un *Tell Me When* no albuma *Octopus* (1995).

Vienīgais pastāvīgais grupas dalībnieks kopš 1977. gada ir galvenais vokālists Filips Okijs. Sākotnējo sastāvu veidoja Okijs, sintezatoru spēlētāji Ians Kreigs Māršs un Mārtins Vārs, kā arī vizuālais režisors Adrians Raits. Pēc otrā albuma *Travelogue* izdošanas 1980. gadā Māršs un Vārs pameta grupu, lai izveidotu Heaven 17. Patreiz grupā arī ietilpst Džoana Keterala un Sūzena Anna Salija.

Līdz 2010. gadam grupa visā pasaulē bija pārdevusi vairāk nekā 20 miljonus ierakstu.

## Ārējās saites

*
Iļja Borisovičs Remeslo

**Iļja Remeslo** (; dzimis 1983. gadā Naļčikā) ir Krievijas jurists un sabiedriskais darbinieks, kurš guvis starptautisku uzmanību saistībā ar publiskiem izteikumiem par Krievijas politisko vadību 2026. gadā.

## Biogrāfija
Remeslo dzimis 1983. gadā Naļčikā. Viņš absolvējis Sanktpēterburgas Valsts universitātes Juridisko fakultāti 2005. gadā.

Pēc studijām strādājis juridiskajā jomā Maskavā un Sanktpēterburgā.

## Sabiedriskā darbība
Remeslo 2017.–2023. gadā bija Krievijas Federācijas Sabiedriskās palātas loceklis, konsultatīvā institūcijā, kas izveidota, lai nodrošinātu sabiedrības līdzdalību valsts institūciju darbībā un piedalītos sabiedriskajā kontrolē pār valsts politiku.

## Publiskā darbība
Remeslo ir piedalījies sabiedriski politiskās aktivitātēs, tostarp iesniedzot sūdzības Krievijas tiesībsargājošajām iestādēm saistībā ar opozīcijas pārstāvju darbību. Saskaņā ar medija *Meduza* ziņojumu viņš norādījis, ka viņa iesniegumi bija saistīti ar izmeklēšanu pret opozīcijas līderi Alekseju Navaļniju.

## 2026. gada notikumi
2026. gada martā Remeslo publicēja paziņojumu sociālajā tīklā Telegram, kurā kritizēja Krievijas prezidentu Vladimiru Putinu un aicināja viņu atkāpties no amata.

Saskaņā ar mediju ziņojumiem pēc šiem izteikumiem viņš tika ievietots psihiatriskajā ārstniecības iestādē Sanktpēterburgā.

## Atsauces
Suede

***Suede*** ir britu rokgrupa, kas 1989. gadā tika dibināta Londonā, Anglijā. To izveidoja dziedātājs Brets Andersons, ģitāriste Džastine Frišmena un basģitārists Mets Osmans. Iedvesmojoties no glemroka un postpanka, 1992. gadā žurnāls *[[Melody Maker]]* *Suede* nodēvēja par “labāko jauno grupu Lielbritānijā”, piesaistot ievērojamu britu mūzikas preses uzmanību. Nākamajā gadā viņu debijas albums *Suede* sasniedza 1. vietu UK Albums Chart sarakstā, kļūstot par visātrāk pārdoto debijas albumu gandrīz desmit gadu laikā. *Suede*, kopā ar *[[Oasis]]*, *[[Blur]]* un *[[Pulp]]*, tiek uzskatīta par britpopa "lielā četrinieka" grupu.

Otrā albuma *Dog Man Star* ieraksta process bija sarežģīts, un to noslēdza ģitārista un dziesmu autora Bernarda Batlera aiziešana pēc konfliktiem ar pārējiem dalībniekiem. Viņa vietā stājās ģitārists un dziesmu autors Ričards Oukss. Lai gan sākotnēji albums komerciāli nebija veiksmīgs, tas saņēma pozitīvas kritiķu atsauksmes un vēlāk tika atzīts par vienu no izcilākajiem rokmūzikas albumiem.

1996. gadā, pēc taustiņinstrumentālista Nīla Kodlinga pievienošanās, *Suede* guva vēl lielākus komerciālos panākumus ar albumu *Coming Up*. Tas sasniedza 1. vietu Apvienotajā Karalistē, radīja piecus top 10 singlus un kļuva par grupas visvairāk pārdoto albumu pasaulē. Neskatoties uz iekšējām problēmām, ceturtais albums *Head Music* (1999) arī sasniedza 1. vietu britu topos. Grupas piektais albums *A New Morning* (2002), piedzīvoja vilšanos gan komerciāli, gan kritiķu vērtējumā, un nākamajā gadā grupa izjuka. 2004. gadā Andersons īslaicīgi atkal apvienojās ar Batleru, izveidojot *[[The Tears]]*, bet divus gadus vēlāk uzsāka solo karjeru.

Pēc ilgām spekulācijām *Suede* 2010. gadā atkal apvienojās koncertturnejai. Trīs gadus vēlāk tika izdots sestais albums *Bloodsports*, kas saņēma labas kritiķu atsauksmes un atgrieza grupu Apvienotās Karalistes top 10. Septītais albums *Night Thoughts* (2016) guva vēl lielākus panākumus. Astotais studijas albums *The Blue Hour* tika izdots 2018. gada septembrī un kļuva par pirmo grupas ierakstu kopš *Head Music*, kas iekļuva top 5. Devītais albums *Autofiction* tika izdots 2022. gada septembrī, bet desmitais studijas albums *Antidepressants* — 2025. gada septembrī.

## Atsauces

## Ārējās saites

*
Džārviss Kokers

**Džārviss Brensons Kokers** (, dzimis ) ir angļu dziedātājs un mūziķis, grupas *[[Pulp]]* dibinātājs, vokālists un mūzikas autors. Kokers ir viens no 1990. gadu britpopa žanra pazīstamākajām personām.

Dzimis Šefīldā, grupu *Pulp* dibinājis 15 gadu vecumā. Kokers guva plašu atpazīstamību 1990. gadu vidū britpopa kustības laikā, kad *Pulp* sasniedza gan komerciālus, gan kritiķu panākumus ar albumiem *His ’n’ Hers* (1994) un *Different Class* (1995). Pēc *Pulp* sākotnējās darbības pārtraukšanas 2002. gadā Kokers uzsāka solo karjeru, izdodot albumus *Jarvis* (2006) un *Further Complications* (2009). Viņš darbojies arī radio, tostarp ilgstoši vadot raidījumu *[[BBC Radio 6 Music]]* radiostacijā.

## Atsauces

## Ārējās saites
Pulp

***Pulp*** ir britu rokgrupa, kas 1978. gadā tika dibināta Šefīldā. Savas popularitātes virsotnē grupas sastāvā bija Džārviss Kokers (vokāls, ģitāra, taustiņinstrumenti), Rasels Seniors (ģitāra, vijole), Kandida Doila (taustiņinstrumenti), Niks Benkss (bungas, perkusijas), Stīvs Makijs (basģitāra) un Marks Vebers (ģitāra, taustiņinstrumenti). *Pulp*, kopā ar *[[Oasis]]*, *[[Blur]]* un *[[Suede]]*, tiek uzskatīta par britpopa "lielā četrinieka" grupu.

*Pulp* agrīnie gadi iezīmējās ar zemiem komerciāliem panākumiem un biežām sastāva maiņām. Grupas izrāviens notika 1990. gadu vidū ar piekto studijas albumu *Different Class* (1995). Tajā iekļauti hiti “Common People” un “Disco 2000”. Pēc savas popularitātes virsotnes *Pulp* izdeva albumu *This Is Hardcore* (1998). Lai gan kritiķu augstu novērtēts, tas nesasniedza iepriekšējā albuma komerciālos panākumus. Viņu pēdējais albums pirms izjukšanas bija *We Love Life* (2001). Pēc tam grupa devās pārtraukumā, un dalībnieki pievērsās individuāliem projektiem, Kokers īpaši attīstīja solo karjeru mūzikā un radio.

Grupa atkal apvienojās koncertturnejām 2011. gadā, kā arī 2022. gadā. 2025. gadā grupa izdeva savu astoto albumu *More*.

## Atsauces

## Ārējās saites

*
Elvīra Beķere

**Elvīra Beķere** (dzimusi 1997. gada 22. decembrī Jelgavā, Latvijā) ir latviešu ilustratore un māksliniece.

2023. gadā absolvējusi Latvijas Mākslas akadēmiju, iegūstot humanitāro zinātņu bakalaura grādu vizuāli plastiskajā mākslā grafikā un 2025. gadā ieguvusi maģistra grādu tajā pašā kvalifikācijā. 

Mākslinieces Elvīras Beķeres ilustrācijas Osvalda Zebra grāmatai “Andris un Kalna Klapētājs” ir viņas debijas grāmata Latvijas bērnu literatūrā. Māksliniece ir arī sadarbojusies ar bērnu žurnālu “Lasis” un ilustrējusi Luīzes Pastores stāstu sērijās “Jauno rakstnieku klase”. Zīmējusi plakātus Latvijas Leļļu teātrim un ilustrācijas žurnālam “domuzīme”.

Konkursa "Zelta ābele" nominante par Osvalda Zebra grāmatas "Andris un Kalna Klapētājs" (Liels un mazs) ilustrācijām.

## Bibliogrāfija
**Grāmatu ilustrācijas:**

* Zebris, Osvalds. *Andris un Kalna Klapētājs.* Rīga: Liels un mazs, 2025.

**Publikācijas:**

* Pastore, Luīze. *Jauno rakstnieku klase.* Stāsts turpinājumos žurnālā "Lasis". 2025-2026.
* Kūlis, Ēriks. *Oresta Ranžes talkas diena.* Proza žurnālā "domuzīme". 2024.
* Penelope. *Veterāns.* Proza žurnālā "domuzīme". 2024.
* Looka, Kairi. *Pārspēle.* Proza žurnālā "domuzīme". 2024.
* Sperga, Ilze. *Mam.* Proza žurnālā "domuzīme". 2023.
* Faulerova, Lucija. *Objekti spogulī ir tuvāk, nekā sķiet.* Proza žurnālā "domuzīme". 2022.

**Balvas un nominācijas:**

* 2025. gadā nominēta konkursa "Zelta ābele" par Osvalda Zebra grāmatas "Andris un Kalna Klapētājs" ilustrācijām "Grāmatas bērniem un jauniešiem" kategorijā.

## Atsauces
SPARCS

***SPARCS*** (**''S**tar-**P**lanet **A**ctivity **R**esearch **C**ube**S**at*) ir [[Amerikas Savienotās Valstis|ASV]] [[Nacionālā aeronautikas un kosmosa administrācija|Nacionālās aeronautikas un kosmosa administrācijas]] (*NASA*) finansēta maza [[orbitālā observatorija]], kuras mērķis ir novērot M un K [[spektra klase]]s zemas masas zvaigžņu uzliesmojumus un [[saules plankums|zvaigžņu plankumu]] aktivitāti. Šo misiju izstrādāja un vada Arizonas štata universitāte sadarbībā ar [[Reaktīvās kustības laboratorija|Reaktīvās kustības laboratoriju]] (*JPL*). Kosmiskais aparāts solārsinhronā orbītā tika palaists 2026. gada 11. janvārī.

*SPARCS* programmas mērķis ir pētīt aptuveni 20 [[sarkanais punduris|sarkano punduru]] ultravioleto starojumu, lai modelētu tā ietekmi. *SPARCS* kopā ar *ASTERIA* ir viena no pirmajām kosmiskās astronomijas misijām, kas izmanto miniaturizēto *CubeSat* formātu, tādējādi samazinot izmaksas.

*NASA* šo misiju izvēlāējās 2019. gadā *CubeSat Launch Initiative* programmā.
Kosmisko aparātu izgatavoja Arizonas štata universitāte *CubeSat* 6U formā ar izmēriem 10 × 20 × 30 cm un masu aptuveni 12 kg. 'JPL* nodrošināja teleskopu un tā detektorus. *Blue Canyon Technologies* piegādāja orientācijas un stabilizācijas sistēmu *XACT*.

## Lidojuma gaita
*SPARCS* tika palaists  13:44:50 *[[Universālais koordinētais laiks|UTC]]* ar nesējraķeti *[[Falcon 9 Block 5]]* no Vandenberga Kosmosa spēku bāzes starta laukuma *SLC-4E*. Reizē ar to tika palaistas orbitālās observatorijas *[[Pandora (orbitālā observatorija)|Pandora]]*, *[[BlackCAT]]* un vēl 37 kosmiskie aparāti. Raķetes pirmā pakāpe *1097*, kas bija jau lidojusi 4 reizes, nosēdās nolaišanās laukumā *Landing Zone 4* Vandenbergā.

2026. gada 12. martā *NASA* publicēja teleskopa pirmās gaismas attēlus, kas uzņemti 6. februārī.

## Atsauces

## Ārējās saites

* SPARCS Arizona State University 
* SPARCS Gunter Dirk Krebs
Konflikts (seriāls)

**"Konflikts"** (, ) ir sešu sēriju Somijas TV miniseriāls, kura režisors ir Aku Louhimiess. Seriālu pirmoreizi pārraidīja no 2024. gada 30. novembra līdz 2025. gada 4. janvārim televīzijas kanālā MTV3 un straumēšanas pakalpojumā MTV ''Katsomo''. Papildus Louhimiesam, seriāla scenārija autori ir Andrejs Alēns, Jari Rantala un Helēna Immonena. Seriāla sižetā iztēlots scenārijs, kurā neidentificēts ienaidnieks Jāņu svinību laikā iebrūk Hanko pussalā, un kā uz radušos konfliktu reaģē valsts vadība un cilvēki, kuri atrodas okupētās Hanko teritorijā.

Pirmā sērija pirmizrādes nedēļā sasniedza vairāk nekā miljonu cilvēku lielu auditoriju. Seriāla pārraides tiesības tika pārdotas vairākās Eiropas valstīs, tostarp Francijā, Polijā, Spānijā un Baltijas valstīs, kā arī Ukrainā, kur, pēc Louhimiesa teiktā, seriālu pārraidīja bez atlīdzības.

## Lomās
* Sāra Suljē — Linneja Sāristo, jaunievēlētā valsts prezidente un bijusī Lāvakuru protežē
* Pirka-Peka Peteliuss — Kajs Lāvakuru, premjerministrs un bijušais ārlietu ministrs. Pirms seriāla veidošanas, Peteliuss īstajā dzīvē bija Somijas parlamenta Eduskuntas deputāts, pārstāvot Zaļās apvienības frakciju, kas atbalstīja Somijas pievienošanos NATO, tomēr viņš gala balsojumā nepiedalījās.
* Peters Franzēns — kapteinis Rami Ohrankemmens, obligātajā militārajā dienestā (OMD) iesaukto bataljona komandieris un Afganistānas kara veterāns
* Jūlija Korpinena — virsnieka kursa kadete Annika Berga, OMD karavīre un nodaļas komandiere-stažiere
* Čārlzs Gibonss — ierindnieks Džefs Viljamss, somu izcelsmes amerikāņu OMD karavīrs Bergas vienībā un ASV Pārstāvju palātas spīkera Merila Viljamsa mazdēls
* Salahs Isse Mohameds — ierindnieks Jusufs Osmans, OMD karavīrs Bergas vienībā
* Artu Kapulainens — Jusa Soranens, Hanko iedzīvotājs un bijušais karavīrs, kurš dienēja kopā ar Ohrankemmenu.
* Aļona Osmanova — Amanda Soranena, Jusas ukraiņu sieva
* Rorijs Fleks Bērns — Džošua Belforts, Linnejas Sāristo amerikāņu vīrs
* Nadja Forde — Klēra Belforta, Džošua māsa, iesprostota Hanko

## Atsauces

## Ārējās saites
Simon & Garfunkel

***Simon & Garfunkel*** bija amerikāņu mūziķu duets, kuru veidoja dziesmu autors un izpildītājs Pols Saimons un dziedātājs Ārts Garfankels. Viņi bija viens no visvairāk pārdotajiem 20. gadsimta 60. gadu mūziķiem. Viņu ierakstos ir trīs ASV 1. vietas singli — *The Sound of Silence*, *Mrs. Robinson* un *Bridge over Troubled Water*, kā arī dziesmas *Homeward Bound*, *I Am a Rock*, *Scarborough Fair/Canticle*, *A Hazy Shade of Winter*, *America*, *The Boxer* un *Cecilia*.

Saimons un Garfankels satikās 1953. gadā skolā Kvīnsā, Ņujorkā. Pusaudžu vecumā ar nosaukumu *Tom & Jerry* viņi guva nelielus panākumus ar dziesmu *Hey Schoolgirl* (1957), kas bija iedvesmota no *[[The Everly Brothers]]*. 1963. gadā viņi atkal apvienojās un parakstīja līgumu ar *[[Columbia Records]]* kā *Simon & Garfunkel*. Viņu debijas albums *Wednesday Morning, 3 A.M.* (1964) neguva panākumus. Saimons atgriezās pie solo karjeras Apvienotajā Karalistē, bet Garfankels turpināja studijas Kolumbijas Universitātē.

1965. gadā par viņu pirmo veiksmīgo dziesmu kļuva *The Sound of Silence*, kas kļuva par hitu ASV radiostacijās un sasniedza 1. vietu *[[Billboard Hot 100]]*. 1966. gadā duets izdeva otro albumu *Sounds of Silence* un devās turnejā pa universitātēm. Trešajā albumā *Parsley, Sage, Rosemary and Thyme* viņi ieguva lielāku radošo kontroli. Viņu mūzika plaši skanēja Maika Nikolsa 1967. gada filmā "Absolvents", un 1968. gadā gan šīs filmas skaņu celiņš, gan ceturtais albums *Bookends*, kurā iekļauta dziesma *Mrs. Robinson*, sasniedza 1. vietu *Billboard 200*.

Saimona un Garfankela attiecības bija sarežģītas, kas noveda pie radošām domstarpībām un dueta izjukšanas 1970. gadā. Viņu pēdējais studijas albums *Bridge over Troubled Water*, izdots tajā pašā gadā, kļuva par vienu no visu laiku visvairāk pārdotajiem albumiem. Pēc izjukšanas Saimons veiksmīgi turpināja solo karjeru, izdodot, atzinīgi novērtēto albumu *Graceland*. Garfankels izdeva veiksmīgus singlus, piemēram, *All I Know* (1973), *I Only Have Eyes for You* (1975) un *Bright Eyes* (1979), kā arī pievērsās aktiermākslai, spēlējot galvenās lomas filmās *[[Catch-22 (filma)|Catch-22]]* un *[[Bad Timing]]*.

*Simon & Garfunkel* vairākkārt ir atkalapvienojušies. Viņu 1981. gada koncerts Centrālparkā, iespējams, pulcēja vairāk nekā 500 000 skatītāju, kļūstot par vienu no lielākajiem koncertiem vēsturē. Duets ieguvis septiņas ''Grammy'' balvas balvas un četras Grammy Hall of Fame balvas. 1990. gadā viņi tika uzņemti Rokenrola slavas zālē. Viņi ir vieni no visvairāk pārdotajiem mūziķiem pasaulē, pārdodot vairāk nekā 100 miljonus ierakstu. 2010. gadā žurnāls Rolling Stone ierindoja viņus 40. vietā visu laiku izcilāko mākslinieku sarakstā un 3. vietā starp labākajiem duetiem.

## Atsauces

## Ārējās saites

*
Biedronka

***Biedronka*** ir Polijas lielveikalu ķēde. Tā ir lielākā atlaižu veikalu ķēde Polijā ar vairāk nekā 3700 veikaliem un aptuveni 84 000 darbinieku (2024). Tā pieder Portugāles uzņēmumu grupai *[[Jerónimo Martins]]*. Uzņēmuma nosaukums nozīmē “mārīte”, kas arī attēlota uzņēmuma logotipā.

*Biedronka* galvenokārt pārdod vietējos produktus, no kuriem daudzi tiek ražoti ar uzņēmuma privāto zīmolu. Tā piedāvā arī produktus no Portugāles, īpaši vīnu. Sākotnēji ķēde bija orientēta uz klientiem ar zemākiem ienākumiem, taču šobrīd tā ir viena no populārākajām lielveikalu ķēdēm Polijā.

*Biedronka* jau ilgstoši ieņem dominējošu pozīciju Polijas pārtikas mazumtirdzniecības tirgū. Tās galvenais konkurenti ir Lidl, kā arī Kaufland un Aldi.

## Vēsture
*Biedronka* dibinātājs ir uzņēmējs Mariušs Svitalskis, kurš bija uzņēmuma *Elektromis* īpašnieks. Pirmais *Biedronka* veikals tika atvērts 1995. gada 6. aprīlī Poznaņā.

1997. gadā Portugāles uzņēmums *Jerónimo Martins* iegādājās 210 Biedronka veikalus no *Elektromis*, kas iezīmēja straujas attīstības sākumu.

Turpmākajos gados ķēde strauji paplašinājās:
* 2010. gadā tika atvērts 1500. veikals,
* 2012. gadā — 2000. veikals,
* 2014. gadā — 2500. veikals,
* 2019. gadā — 3000. veikals.

2008. gadā *Biedronka* pārņēma vairāk nekā 120 Vācijas ķēdes *[[Plus (Vācijas veikalu ķēde)|Plus]]* veikalus un integrēja tos savā tīklā.

2023. gadā uzņēmums paziņoja par paplašināšanās plāniem Slovākijā, atverot pirmo veikalu ārpus Polijas. un 2025. gada martā tika atvērts pirmais veikals Slovākijā.

*Biedronka* panākumus atspoguļo uzņēmuma kāpums laikraksta *[[Rzeczpospolita (laikraksts)|Rzeczpospolita]]* 500 lielāko Polijas uzņēmumu sarakstā. Līdzīgu sarakstu veido nedēļas laikraksts *[[Polityka]]*, tajā mātesuzņēmums *Jerónimo Martins Polska* SA, 2009. gadā bija piektajā vietā, bet 2010. gadā ceturtajā.

## Galerija

File:Biedronka in Piecki 2015.jpg|Veikals Pjeckos]]
File:2016 Sklep Biedronka w Stroniu Śląskim.jpg|Veikals Stroņe Slonskā
File:Ruda Śląska Niedzieli Biedronka DSC 7071.jpg|Veikals Ruda Slonskā
File:Sklep sieci Biedronka.jpg|Veikals Varšavā
File:Krasnobród - sklep Biedronka - DSC03920.jpg|Veikals Krasnobrodā
File:2024 Sklep Biedronka na ul. Śląskiej w Kłodzku (2).jpg|Veikals Klodzko
File:Biedronka shop in Łęczyca.JPG|Skats uz veikalu Lenčica
File:Biedronka in Białystok (interior view) 4.jpg|Veikala interjers Bjalistokā
File:TIR zaopatrujący Biedronkę.jpg|*Biedronka* kravas auto izkraušana Tomašova Mazoveckā


## Atsauces

## Ārējās saites
*
Nīls Daimonds

**Nīls Leslijs Daimonds** (, dzimis ) ir amerikāņu mūziķis. Viņš ir pārdevis vairāk nekā 56,5 miljonus ierakstu tikai ASV vien, kas padara viņu par vienu no visu laiku visvairāk pārdotajiem mūziķiem.

Daimonds ir sarakstījis un ierakstījis desmit singlus, kas sasnieguši 1. vietu ASV *[[Billboard Hot 100]]* un *[[Adult Contemporary]]* topos: *Cracklin' Rosie*, *Song Sung Blue*, *Longfellow Serenade*, *I've Been This Way Before*, *If You Know What I Mean*, *Desirée*, *You Don't Bring Me Flowers* (izpildīta duetā ar Bārbru Streisandi), *America*, *Yesterday's Songs* un *Heartlight*. 38 Daimonda dziesmas ir sasniegušas *Billboard Adult Contemporary* topa desmitnieku, tostarp *Sweet Caroline*. Viņš ir arī darbojies kino, debitējot filmā *[[The Jazz Singer (1980. gada filma)|The Jazz Singer]]* (1980).

Daimonds 2011. gadā tika uzņemts Rokenrola slavas zālē, bet 2018. gadā saņēma ''Grammy'' balvu par mūža ieguldījumu.

## Atsauces

## Ārējās saites

*
BlackCAT

***BlackCAT*** (**''Black** Hole **C**oded **A**perture **T**elescope*) ir [[Amerikas Savienotās Valstis|ASV]] [[Nacionālā aeronautikas un kosmosa administrācija|Nacionālās aeronautikas un kosmosa administrācijas]] (*NASA*) finansēta maza [[rentgenstari|rentgenstaru]] [[orbitālā observatorija]]. Tās mērķis ir novērot [[gamma uzliesmotājs|gamma staru uzliesmojumus]], daudzu signālu avotu notikumu analogus un citus īslaicīgus astronomiskos notikumus ar augstu enerģiju.
Šo misiju izstrādāja un vada Pensilvānijas štata universitāte. Kosmiskais aparāts solārsinhronā orbītā tika palaists 2026. gada 11. janvārī.

Kosmiskā aparāta platformu izgatavoja Lietuvas uzņēmums *NanoAvionics* *CubeSat* 6U formā ar izmēriem 10 × 20 × 30 cm.
Tas ir aprīkots ar platleņķa mīksto rentgenstaru teleskopu, kas ļauj novērot debesis enerģijas diapazonā no 0,5 līdz 20 keV.

== Lidojuma gaita ==
*BlackCAT* tika palaists  13:44:50 *UTC* ar nesējraķeti *Falcon 9 Block 5* no [[Vandenberga Kosmosa spēku bāze]]s starta laukuma *SLC-4E*. Reizē ar to tika palaistas orbitālās observatorijas *Pandora*, *SPARCS* un vēl 37 kosmiskie aparāti. Raķetes pirmā pakāpe *1097*, kas bija jau lidojusi 4 reizes, nosēdās nolaišanās laukumā *Landing Zone 4'' Vandenbergā.

## Atsauces

## Ārējās saites

* Current Projects Pennsylvania State University 
* BlackCAT NASA 
* Successful launch of NASA-funded X-ray observatory led by Penn State University NanoAvionics 
* BlackCAT Gunter Dirk Krebs
Yeah Yeah Yeahs

***Yeah Yeah Yeahs*** ir amerikāņu rokgrupa, kas 2000. gadā tika dibināta Ņujorkā. Grupā ietilpst vokāliste Kārena O (vokāls), Niks Zinners (ģitāra, taustiņinstrumenti) un Braiens Čeiss (bungas, perkusija). Grupa bija viena no nozīmīgākajām 2000. gadu rokmūzikas grupām un Ņujorkas mūzikas skatuves pārstāvēm, izceļoties ar mainīgu muzikālo stilu un enerģiskiem koncertiem.

*Yeah Yeah Yeahs* sāka ierakstīt 2001. gadā, izdodot pašnosaukto EP *Yeah Yeah Yeahs*, kas saņēma pozitīvas atsauksmes. Plašāku komerciālu panākumu grupa guva ar savu debijas albumu *Fever to Tell* (2003). No tā tika izdota dziesma *Maps*, kas kļuva par grupas vizītkarti. Nākamie albumi *Show Your Bones* (2006) un *It's Blitz!* (2009) guva turpmāku atzinību un radīja singlus *Gold Lion*, *Zero* un *Heads Will Roll*. Ceturtais albums *Mosquito* (2013) sasniedza 5. vietu *[[Billboard 200]]*, kļūstot par grupas augstāko pozīciju šajā topā, taču saņēma atturīgākas atsauksmes. Pēc pārtraukuma no 2014. līdz 2017. gadam grupa izdeva piekto albumu *Cool It Down* (2022), kas iezīmēja kritiķu atzinības atgriešanos un ietvēra digitālo hitu *Spitting Off the Edge of the World*.

*Yeah Yeah Yeahs* ir izdevuši piecus studijas albumus, vienu izlases albumu un divus video albumus. Grupa ir saņēmusi vairākus apbalvojumu nominācijas, tostarp piecas ''Grammy'' balvas nominācijas. Žurnāls *[[Rolling Stone]]* ir iekļāvis albumu *Fever to Tell* sarakstā "500 visu laiku labākie albumi" un dziesmu *Maps* — sarakstā "500 visu laiku labākās dziesmas"; tas pats izdevums arī ierindojis Kārenu O un Zinneru starp izcilākajiem dziedātājiem un ģitāristiem mūzikas vēsturē.

## Atsauces

## Ārējās saites

*
Ārts Garfankels

**Arturs Aira Garfankels** (, dzimis ) ir amerikāņu dziedātājs, aktieris un dzejnieks, kurš ir vislabāk pazīstams kā dueta *[[Simon & Garfunkel]]* dalībnieks, ko izveidojis kopā ar Polu Saimonu.

Dzimis Kvīnsā, Ņujorkā, Garfunkels iepazinās ar Saimonu pamatskolā. Viņu kopīgā muzikālā darbība sākās 20. gadsimta 50. gados, bet 60. gados duets *Simon & Garfunkel* guva lielus panākumus ar tādām dziesmām kā *The Sound of Silence*, *Mrs. Robinson* (rakstīta 1967. gada filmai "Absolvents"), *Scarborough Fair/Canticle*, *The Boxer* un *Bridge over Troubled Water*. Pēdējās dziesmas nosaukums tika izmantots arī dueta pēdējam albumam *Bridge over Troubled Water* (1970). *Simon & Garfunkel* izjuka personisku iemeslu dēļ, taču vēlāk vairākkārt atkalapvienojās. Pēc dueta izjukšanas abi mākslinieki, īpaši Saimons, guva panākumus solo karjerā.

Garfankela solo karjeras nozīmīgākie sasniegumi ASV ietver vienu top 10 hitu, trīs top 20 hitus, kā arī sešus top 40 hitus. Viņš arī sasniedza divas 1. vietas Apvienotās Karalistes topā un ieguva ''People's Choice'' balvu. Par savu solo un kopdarbu Garfankels ir saņēmis astoņas ''Grammy'' balvas, tostarp balvu par mūža ieguldījumu. 1990. gadā viņš kopā ar Saimons tika uzņemts Rokenrola slavas zālē. 2008. gadā žurnāls *[[Rolling Stone]]* ierindoja viņu 86. vietā visu laiku izcilāko dziedātāju sarakstā.

## Atsauces

## Ārējās saites
Pols Saimons

**Pols Frederiks Saimons** (, dzimis ) ir amerikāņu dziedātājs, dziesmu autors un ģitārists. Pazīstams gan kā solomākslinieks, gan, kopā ar Ārtu Garfankelu, kā dueta *[[Simon & Garfunkel]]* dalībnieks. Saimons un Garfankels iepazinās skolā 1953. gadā. Ieguvuši popularitāti 1960. gados. Viņu folkroka skanējums, tostarp hiti *The Sound of Silence* (1965), *Mrs. Robinson* (1968), *America* (1968) un *The Boxer* (1969), kļuva par sava laika kontrkultūras simbolu. Viņu pēdējais albums *Bridge over Troubled Water* (1970) ir viens no visu laiku visvairāk pārdotajiem albumiem.

Kā solo mākslinieks Saimons ir darbojies dažādos žanros, tostarp gospelī, regejā un soulmūzikā. Viņa albumi *Paul Simon* (1972), *There Goes Rhymin' Simon* (1973) un *Still Crazy After All These Years* (1975) saglabāja viņa popularitāti un guva kritiķu atzinību, radot tādus hitus kā *Mother and Child Reunion* (1972), *Me and Julio Down by the Schoolyard* (1972) un *50 Ways to Leave Your Lover* (1975). Saimons vairākkārt atkalapvienojās ar Garfankelu turnejās un 1981. gada koncertā Centrālparkā. Viņš četras reizes vadīja *[[Saturday Night Live]]* (1975—1987) un vairākkārt piedalījās tajā kā muzikālais viesis. Aktiera karjeru viņš uzsāka Vudija Allena romantiskajā komēdijā "Enija Hola" (1977).

1986. gadā Saimons izdeva savu veiksmīgāko un kritiķu visatzinīgāk vērtēto albumu *Graceland*, kurā izmantotas Dienvidāfrikas mūzikas ietekmes. Dziesma *You Can Call Me Al* kļuva par vienu no viņa populārākajiem singliem. Pēc tam sekoja albumi *The Rhythm of the Saints* (1990) un koncerts Centrālparkā 1991. gadā (bez Garfankela), kuru apmeklēja apmēram 500 000 cilvēku. 1998. gadā Saimons sarakstīja Brodvejas mūziklu *[[The Capeman]]*, kas neguva panākumus. 21. gadsimtā viņš turpināja ierakstīt un koncertēt; vēlākie albumi, piemēram, *You're the One* (2000), *So Beautiful or So What* (2011) un *Stranger to Stranger* (2016), iepazīstināja viņa mūziku ar jaunām paaudzēm. Viņa jaunākais albums *Seven Psalms* tika izdots 2023. gadā.

Saimons divas reizes ir ticis uzņemts Rokenrola slavas zālē. Saņēmis kopumā 16 ''Grammy'' balvas, tostarp trīs par labāko albumu.

## Ārējās saites
Laura Meldere

**Laura Meldere** (dzimusi  Rīgā) ir latviešu basketboliste, spēlē centra pozīcijā. Bijusi Latvijas jaunatnes basketbola izlašu dalībniece, pārstāv Latvijas sieviešu izlasi. 2026. gadā pārstāv Itālijas basketbola klubu Kampobaso "Magnolia".

## Karjera
Basketbolā sākusi trenēties BJBS Rīga/TTP sistēmā, spēlējusi tās komandās LJBL. Pirmā trenere Maija Kubliņa. Pieaugušo basketbolā debitēja SK Cēsis sastāvā, aizvadot 11 spēlēs Latvijas Sieviešu basketbola līgā 2016.—2017. gada sezonā.

2017. gadā pārcēlusies uz Itāliju, kur turpinājusi attīstību Venēcijas "Reyer" sistēmā. Tā kā nonākusi Itālijā jau agrā jaunībā, tad viņai ir šīs valsts basketbola pilsonība, kas ļauj pārstāvēt klubus kā vietējai spēlētājai. Uz vienu sezonu atgriezusies Latvijā, pārstāvot Rīgas TTT, bet pēc tam turpinājusi spēlēt Itālijas klubos. Ar Venēcijas "Reyer" divreiz kļuvusi par Itālijas čempioni, kā arī izcinījusi Itālijas superkausu.

2024. gadā L. Meldere pievienojās citam Itālijas klubam Kampobaso "Magnolia".

Spēlējusi visu vecumu Latvijas jaunatnes basketbola izlasēs. Pieaugušo Latvijas valstsvienībā debitēja 2021. gadā.

## Atsauces

## Ārējās saites
Gregors VI

**Gregors VI** (), laicīgais vārds **Džovanni Graciāno** (; dzimis ap 1000. gadu, miris 1048. gadā), bija Romas pāvests no 1045. līdz 1046. gadam. Viņš tiek uzskatīts par vienu no 11. gadsimta pāvestiem, kura pontifikāts norisinājās dziļas pāvestības institucionālās krīzes laikā. Par pāvestu Gregors VI kļuva pēc tam, kad Benedikts IX atteicās no amata apstākļos, kas saistīti ar simoniju. Saskaņā ar vēsturiskajiem avotiem Gregors VI faktiski ieguva pāvesta amatu, samaksājot savam priekštecim, ar mērķi izbeigt haosu un atjaunot kārtību baznīcā. Viņa pontifikāts bija īss, bet vērsts uz reformām un baznīcas morālās autoritātes stiprināšanu.

Tomēr apsūdzības simonijā noveda pie viņa atcelšanas. 1046. gadā Sutri sinodē, imperatora Heinriha III ietekmē, Gregors VI tika piespiests atteikties no amata. Viņa darbība Katoļu baznīcas vēsturē tiek vērtēta pretrunīgi, taču tā atspoguļo centienus pārvarēt 11. gadsimta sākuma pāvestības krīzi un iezīmē pārejas posmu uz vēlākajām reformām.

## Ārējās saites